Aston Villa FC

**Aston Villa Football Club ** je profesionalni nogometni klub iz Birminghama, grofovija Zapadni Midlends, Engleska. Takmiči se u Premijer ligi, najvišem rangu rangu engleskog nogometa.

Klub je osnovan je 1874. Jedan je od osnivača Prve lige Engleske 1888, kao i jedan od osnivača Premijer lige 1992. Aston Villa je jedan od najstarijih i najuspješnijih engleskih klubova. Najveći uspjeh kluba je osvajanje Kupa šampiona u sezoni 1981/82, čime su se svrstali među 5 engleskih klubova koji su osvajali ovo prestižno takmičenje. Također je osvajao UEFA Superkup i Intertoto kup.

Najveći rival kluba je Birmingham City, te klubovi iz predgrađa West Bromwich Albion i Wolverhampton. Nadimak kluba je *The Villans* i *The Lions (Lavovi)*. Tradicionalne boje su crvana i plava. Od 1897. domaće utakmice igra na stadionu Villa Park.

## Historija
Aston Villa je osnovana u martu 1874. godine od strane pripadnika kapele *Villa Cross Wesleyan* iz Handswortha, sadašnjem dijelu Birminghama. Četiri osnivača Ville su bili *Jack Hughes*, *Frederick Matthews*, *Walter Price* i *William Scattergoo*d. Prvi meč klub je odigrao protiv lokalne ekipe ''Aston Brook St Mary's*. 1876. godine počinje igrati na *Wellington Roadu*. Ubrzo postaje jedan od najbolji klubova sa *Midlendsa*. 1880. dolazi do svog prvog trofeja osvojivši *Birmingham Senior kup*.

Prvi trofej FA kupa osvaja 1887. godine na čelu sa kapitenom Archie Hunterom. Villa je bila jedan od 12 klubova koji su osnovali Football League. Prvu sezonu završava na desetom mjestu. Aston Villa je bio najuspješniji nogometni klub tokom viktorijanke ere, osvojivši pet naslova prvaka, te tri trofeja FA kupa. 1897. godine seli na Villa Park.

Aston Villa 1920. godine osvaja FA kup po šesti put. Nakon toga klub je išao silaznom putanjom. 1936. godine ispada u drugu ligu, prvi put u svojoj historiji. Kao i svi engleski klubovi Villa je izgubila sedam sezona zbog Drugog svjetskog rata, što je dovelo do toga da su neki igrači prerano okončali karijeru. Tim je obnovljen pod vodstvom *Alexa Massiea*. Nakon 37 godina u sezoni 1956-57. dolazi do novog trofeja osvajanjem FA kupa po sedmi put. U finalu je Villa bila bolja od Manchester Uniteda. U sezoni 1959-60. osvaja Drugu diviziju, te se vraća u najviši rang engleskog nogometa. 1961. godine osvaja Liga kupa. Aston Villa je bila prvi pobjednik ovog takmičenja.

Joe Mercer napušta ekipu 1964. godine. To je bio period velikih turbulencija za klub. Tri godine kasnije Villa ponovo ispada u niži rang. U nerednoj sezoni zauzima 16. mjesto u Drugoj diviziji. Zbog lošeg plasmana navijači su tražili od uprave da podnese ostavku. Dugovi kluba su sve više rasli, a Villa je bila na dnu tabele. Upravni odbor je otpustio menadžera Tommy Cummingsa. Ubrzo cijeli odbor je podnio ostavku zbog velikog pritiska navijača. Nakon mnogo špekilacija, kontrolu nad klubom je preuzeo biznismen Pat Matthews. Međutim, ove promjena nije odmah dala rezultate s obzirom da je klub ispao u treći rang takmičnja. Villa ipak počinje da se oporavlja pod novom upravom. U sezoni 1971-72. osvaja Treću diviziju. Za novog menadžera je imenovan Ron Saunders. U sezoni 1974-75. osvaja Liga kup i ostvaruje plasman u Prvu divizju.

## Uspjesi
## Trenutni sastav 
*Posljednja promjena: 2. septembar 2025.''

## Poznati igrači
* William McGregor
* George Ramsay
* Trevor Ford
* Eric Houghton
* Peter McParland
* Charlie Aitken

* Brian Little
* Peter Withe
* Dennis Mortimer
* Gordon Cowans
* Paul McGrath
* Peter Schmeichel

## Reference
## Vanjski linkovi
*Službena stranica
*Aston Villa na Soccerbase
*Aston Villa na Transfermarkt

Kategorija:Nogometni klubovi osnovani 1874.
Kategorija:Nogometni klubovi u Engleskoj
Kategorija:Nogometni klubovi u Zapadnom Midlendsu
Kategorija:Sport u Birminghamu
Kategorija:Aston Villa FC
Kategorija:Klubovi osvajači Kupa evropskih šampiona